**NOTAT**

 Dato: 12.12.2014

 Kontor:Wjd

 Sagsnr.:

 Sagsbeh.:hsu

 Dok id: 469461

**Høringsnotat**

Udkast til ny bekendtgørelse om registrering af ledningsejere.

**Indledning**

Høring over udkast til ny bekendtgørelse om registrering af ledningsejere blev sendt i høring 3. juli 2012 med høringsfrist den 10. december 2014. Der er indkommet ni høringssvar og et af disse indeholder bemærkninger.

**Høringsparters bemærkninger til bekendtgørelsesændring**

Dansk Byggeri har ikke bemærkninger til nedsættelses af gebyret som foreslået. Men de fremfører at der som konsekvens af nedsættelsen af satsen i §15, stk. 1 bør der ske en konsekvensændring af §15, stk. 2 således at gebyret for forespørgsler i ledningsejerregistret maksimalt kan udgøre 50.000 kr. pr. kalenderår pr forespørger.

Ministeriets kommentar:

Formålet med halveringen af satsen i §15 er at foretage den justering, der efter MBBLs vurdering med størst mulig sikkerhed giver den krævede balance mellem indtægter og udgifter i ledningsejerregistret. En sænkelse af gebyrloftet til det foreslåede niveau på 50.000 kr. samtidig med halveringen af satsen vil betyde, at der vil være færre indtægter end udgifter i Ler i 2015.

De øvrige indkomne høringssvar støtter forslaget til bekendtgørelsesændring eller indeholder ingen kommentarer.

 **Konklusion**

Det indstilles, at teksten i udkastet til bekendtgørelsen ikke ændres.

**Liste over høringsparter der har indgivet høringssvar**

Herunder liste over høringsparter der har indgivet høringssvar:

Dansk Byggeri ( med en kommentar), Advokatsamfundet, Uddannelses- og Forskningsministeriet, Danske Kloakmestre, Danva, Dansk Ledningsejerforum, Landbrug og Fødevarer, Forenede Danske Antenneanlæg.